**Ո Ր Ո Շ ՈՒ Մ**

«12» փետրվարի 2024թ. № Հ/927-2023-19/06/01-Ա

**ՎԱՐՉԱԿԱՆ ՎԱՐՈՒՅԹ ՀԱՐՈՒՑԵԼՈՒ ՄԱՍԻՆ**

Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս քննության առնելով Տեսչական մարմնի 2024 թվականի հունվարի 23-ի թիվ Հ/927-2023-19 արձանագրությունը և վերջինիս առնչվող նյութերը.

**Պ Ա Ր Զ Ե Ց Ի**

Հայաստանի Հանրապետության Լոռու մարզ, քաղաք Ալավերդի, Երևանյան խճուղի 2/2 հասցեում գտնվող տարածքում գործունեություն իրականացնող «ՄԵԳԱ ԹՐԵՅԴ» սահմանափակ պատասխանատվությամբ ընկերության (ՀՎՀՀ՝ 00489503, այսուհետ՝ Կազմակերպություն) կողմից առանց լիազոր մարմնին տեղեկացնելու իրականացվել է «Բենզալցակայան» տեսակի արտադրական վտանգավոր օբյեկտի (այսուհետ նաև՝ ԱՎՕ) վերակառուցման և/կամ վերազինման աշխատանքներ։

«Տեխնիկական անվտանգության ապահովման պետական կարգավորման մասին» օրենքի (այսուհետ նաև՝ Օրենք) 6-րդ հոդվածով սահմանվում են այն օբյեկտները, որոնք Օրենքի իմաստով համարվում են արտադրական վտանգավոր օբյեկտներ։

Օրենքի 6-րդ հոդվածի 1-ին մասի 4-րդ կետի համաձայն՝ *սույն օրենքի իմաստով արտադրական վտանգավոր օբյեկտ են համարվում՝*

*նավթամթերքների, հեղուկ գազի, բնական (սեղմված) գազի, հաստատուն և շարժական լցավորման կայաններ, գազագլանաանոթային սարքավորումներ, տեխնոլոգիական նպատակներով գազ օգտագործող օբյեկտներ, գազապահեստարաններ.։*

Օրենքի 9-րդ հոդվածի 1-ին և 2-րդ մասերի համաձայն՝ *արտադրական վտանգավոր օբյեկտի կառուցման, ընդլայնման, վերակառուցման, տեխնիկական վերազինման, ինչպես նաև կոնսերվացման, ապամոնտաժման նախագծային փաստաթղթերը (այսուհետ` նախագծային փաստաթղթեր) ենթակա են տեխնիկական անվտանգության փորձաքննության:*

*Առանց տեխնիկական անվտանգության դրական փորձագիտական եզրակացության՝ նախագծային փաստաթղթերի հաստատումն արգելվում է:*

*Արտադրական վտանգավոր օբյեկտի կառուցումը, շահագործումը, ընդլայնումը, վերակառուցումը, տեխնիկական վերազինումը, կոնսերվացումը, ապամոնտաժումը կարող են իրականացվել միայն նախագծային փաստաթղթերի հաստատումից հետո:*

*Սույն մասում նշված աշխատանքների կատարման ընթացքում սահմանված կարգով հաստատված նախագծային փաստաթղթերից ցանկացած շեղում արգելվում է:*

Օրենքի 12-րդ հոդվածի 3-րդ մասի «զ» կետի համաձայն՝ *ռեեստրում գրառվում են տեղեկություններ` արտադրական վտանգավոր օբյեկտի ընդլայնման, վերակառուցման, վերազինման, կոնսերվացման, գտնվելու վայրի կամ* ***շահագործող անձի փոփոխության*** *մասին.*:

Օրենքի 19-րդ հոդվածի 1-ին մասի «ժա» և «ժբ» կետերի համաձայն՝ *արտադրական վտանգավոր օբյեկտ շահագործող անձը պարտավոր է՝*

*արտադրական վտանգավոր օբյեկտի ընդլայնման, վերակառուցման, վերազինման, կոնսերվացման, գտնվելու վայրի կամ* ***շահագործող անձի փոփոխության դեպքում այդ մասին եռօրյա ժամկետում տեղեկացնել լիազոր մարմնին****.*

*ապահովել տեխնիկական անվտանգության փորձաքննության իրականացումը,։*

Օրենքի 21-րդ հոդվածի 4-րդ մասի համաձայն՝ *արտադրական վտանգավոր օբյեկտի ընդլայնման, վերակառուցման, վերազինման, գտնվելու վայրի կամ* ***շահագործող անձի փոփոխության*** *դեպքում լիազոր մարմնին չտեղեկացնելն առաջացնում է տուգանքի նշանակում` նվազագույն աշխատավարձի հինգհարյուրապատիկի չափով:*

Նկատի ունենալով վերոգրյալն՝ «ՄԵԳԱ ԹՐԵՅԴ» սահմանափակ պատասխանատվությամբ ընկերության կողմից առանց լիազոր մարմնին տեղեկացնելու արտադրական վտանգավոր օբյեկտի շահագործող անձի փոփոխության և Օրենքի 21-րդ հոդվածի 4-րդ մասով սահմանված իրավախախտում թույլ տալու կապակցությամբ առաջացել է վերջինիս նկատմամբ վարչական վարույթ հարուցելու անհրաժեշտություն։

Ելնելով վերոգրյալից և ղեկավարվելով «Վարչարարության հիմունքների և վարչական վարույթի մասին» օրենքի 30-րդ հոդվածի 1-ին մասի «բ» կետով և 58-րդ հոդվածի 1-ին մասով.

**Ո Ր Ո Շ Ե Ց Ի**

1. «ՄԵԳԱ ԹՐԵՅԴ» սահմանափակ պատասխանատվությամբ ընկերության (ՀՎՀՀ՝ 00489503) նկատմամբ հարուցել վարչական վարույթ՝ վերջինիս կողմից առանց լիազոր մարմնին տեղեկացնելու արտադրական վտանգավոր օբյեկտի շահագործող անձի փոփոխության հարցի քննության վերաբերյալ:

|  |  |  |
| --- | --- | --- |
|  |  | **ԳԱՐԵԳԻՆ ԽԱՉԱՏՐՅԱՆ** |

Երևան